ไทย ยู-19 เหนือชั้น ดาหน้าอัด ญวน 6-0 คว้าแชมป์อาเซียน
ช้างศึก ทีมชาติไทย ชุดอายุไม่เกิน 19 ปี โชว์ความเหนือชั้นได้ วรชิต กนิตศรีบำเพ็ญ ซัดสองประตู บวกกับ สุขสันต์ มุ่งเป้า และ ฤทธิเดช เพ็ญสวัสดิ์ ดาหน้ายิงเอาชนะ เวียดนาม 6-0 คว้าแชมป์ลูกหนังอาเซียน,วันที่ 4 ก.ย. 58 การแข่งขันฟุตบอลเยาวชน 19 ปี ชิงแชมป์อาเซียน เอเอฟเอฟ ยู-19 แชมเปียนชิพ 2015 ที่กรุงเวียงจันทน์ ประเทศลาว เดินทางมาถึงรอบชิงชนะเลิศ ช้างศึก ทีมชาติไทย ในชุดสีน้ำเงินลงสนามพบกับ ทัพ ดาวแดง เวียดนาม ที่มาในชุดสีแดง,เปิดเกมครึ่งแรกทั้งสองทีมเปิดฉากรุกใส่กันได้อย่างสูสีแต่ยังหาจังหวะจบสกอร์เน้นๆ ไม่ได้ จนมาเมื่อมาถึง น.17 ไทย ได้โอกาส อาทิตย์ การสังเวชน์ วางบอลจากขวามาเสาสองให้ วิศรุต อิ่มอุรา พุ่งมายิงแต่ข้ามคาน,หลังจากนั้นก็เป็นฝั่งไทยที่เดินเครื่องนวดต่อเนื่อง น.22 วิศรุต อิ่มอุรา จ่ายให้ อานนท์ อมรเลิศศักดิ์ กระชากลุยเข้าเขตโทษทางซ้ายก่อนจะตะบันหลุดกรอบไปนิดเดียว หลังจากนั้นอีก 5 นาที ช้างศึก น่าได้ประตูออกนำสุดๆ อานนท์ วางบอลยาวเข้าเขตโทษให้ ฤทธิเดช เพ็ญสวัสดิ์ พักอกหนึ่งจังหวะก่อนจะวอลเลย์ด้วยซ้ายแต่บอลพุ่งหลุดกรอบไปนิดเดียว,มาถึง น.44 กลายเป็นกองเชียร์ไทยที่ได้เฮลั่นสนามเมื่อทีมปลดล็อกมีประตูขึ้นนำจนได้ วรชิต กนิตศรีบำเพ็ญ ได้ตะบันนอกกรอบเขตโทษบอลพุ่งแฉลบแนวรับเวียดนามลอยหนีมือผู้รักษาประตูซุกก้นตาข่าย ส่งผลให้จบเกมครึ่งแรก ไทย ออกนำ เวียดนาม ไปก่อน 1-0,กลับมาต่อในครึ่งหลัง เวียดนาม เดินหน้ากดดันบ้างแต่ ไทย ก็มีลุ้นบวกเพิ่มตั้งแต่ น.48 จากจังหวะที่ ฤทธิเดช เพ็ญสวัสดิ์ รับบอลลุยเข้าเขตโทษฝั่งขวาก่อนจะยิงเข้าข้างตาข่ายไปอย่างน่าเสียดาย,น.55 ช้างศึก เกือบเฮจากจังหวะจ่ายทะลุช่อง ฤทธิเดช หลุดไปยิงเต็มข้อด้วยซ้ายนายด่านเวียดนามตบทิ้งมาเข้าทาง สุขสันต์ มุ่งเป้า โหม่งซ้ำอีกทีแต่โดนไม่เต็มใบลูกลอยข้ามคานออกหลัง อย่างไรก็ตาม เพียง 2 นาทีต่อมา ไทย ก็ได้ประตูทิ้งห่างเป็น 2-0 จนได้จากการประสานงานอันยอดเยี่ยม สุขสันต์ ทำชิ่งกับ ฤทธิเดช ก่อนจะหลุดเข้าไปยิงจ่อๆ ไม่พลาด,น.62 ไทยเกือบได้ประตูที่สามจากลูกฟรีคิกระยะหวังผลหน้าเขตโทษ สรรเสริญ ลิ้มวัฒนะ ปั่นด้วยขวาข้ามกำแพงไปชนคานอย่างจัง แต่เมื่อมาถึง น.69 ช้างศึก ที่คมกว่าก็ยิงบวกเพิ่มเป็น 3-0 โดยเป็น ฤทธิเดช เพ็ญสวัสดิ์ ที่วิ่งรับบอลทะลุช่องจาก สุขสันต์ เข้าเขตโทษฝั่งซ้ายก่อนจะเหนี่ยวไกยิงยัดโคนเสาไกลเข้าไป,น.75 เวียดนาม เกือบโดนเพิ่มหลังนายด่านทิ้งปากประตูออกมาตัดบอลพลาด โดน สรรเสริญ ลิ้มวัฒนะ ซัดใบไม้ร่วงสวนเข้าตรงกรอบแต่โชคดีมีแนวรับถอยไปยืนโขกสกัดทิ้งได้ทัน,เข้าสู่ช่วงท้ายรูปเกมบีบหัวใจกองเชียร์ทั้งสองฝั่งแต่ในที่สุด น.83 ก็ได้ประตูเพิ่มจากลูกยิงเท้าซ้ายของ วรชิต กนิตศรีบำเพ็ญ จากนั้น น.89 ไทยมาได้จุดโทษและเป็น อานนท์ อมรเลิศศักดิ์ ที่สังหาร พาทีมนำเป็น 5-0,ก่อนเข้าสู่ช่วงทดเจ็บ อานนท์ คนเดินก็ซัดประตูที่สองของตัวเองปิดเกมพา ไทย เอาชนะ เวียดนาม ไป 6-0 คว้าแชมป์ไปครองเป็นสมัยที่ 4 ต่อจากปี 2002, 2009 และ 2011 ขณะที่ วรชิต คว้าดาวซัลโวประจำทัวร์นาเมนต์นี้จากผลงาน 6 ประตู,สำหรับเกมชิงอันดับที่ 3 ลาว ทีมเจ้าภาพดวลจุดโทษเอาชนะ มาเลเซีย ไป 3-2 หลังเสมอในเกม 90 นาที 1-1.
ช้างศึก ทีมชาติไทย ชุดยู-19  โชว์ความเหนือชั้นได้ วรชิต กนิตศรีบำเพ็ญ กับ อานนท์ อมรเลิศศักดิ์ ซัดสองประตู บวกกับ สุขสันต์ มุ่งเป้า และ ฤทธิเดช เพ็ญสวัสดิ์ ดาหน้ายิงเอาชนะ เวียดนาม 6-0 คว้าแชมป์ลูกหนังอาเซียน
เอเอฟเอฟ ยู-19 แชมเปียนชิพ 2015,รอบชิงชนะเลิศ,ทีมชาติไทย,ช้างศึก,ยู-19,เวียดนาม,ผลบอล,ข่าวกีฬา,ข่าว,ไทยรัฐออนไลน์,สปป.ลาว,ฟุตบอล,นักเตะ